Kwittanza 2018: Ċentru Ewropew għall-Iżvilupp ta' Taħriġ Vokazzjonali Kumitat għall-Kontroll tal-Baġit Deċiżjoni tal-Parlament Ewropew t-13 ta' Mejju 2020 dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Vokazzjonali (li issa sar Ċentru Ewropew għall-Iżvilupp ta' Taħriġ Vokazzjonali (Cedefop)) għas-sena finanzjarja 2018 (2019/2066(DEC)) Il-Parlament Ewropew, – wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0033/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Vokazzjonali, u b'mod partikolari l-Artikolu 12a tiegħu, – wara li kkunsidra r-Regolament (UE) 2019/128 tal-Parlament Ewropew u tal-Kunsill tas-16 ta' Jannar 2019 li jistabbilixxi Ċentru Ewropew għall-Iżvilupp ta' Taħriġ Vokazzjonali (Cedefop) u li jħassar ir-Regolament tal-Kunsill (KEE) Nru 337/75, u b'mod partikolari l-Artikolu 15 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0040/2020), Jagħti l-kwittanza lid-Direttur Eżekuttiv taċ-Ċentru Ewropew għall-Iżvilupp ta' Taħriġ Vokazzjonali għall-implimentazzjoni tal-baġit taċ-Ċentru għas-sena finanzjarja 2018; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv taċ-Ċentru Ewropew għall-Iżvilupp ta' Taħriġ Vokazzjonali (Cedefop), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-13 ta' Mejju 2020 wara l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali (li issa sar Ċentru Ewropew għall-Iżvilupp ta' Taħriġ Vokazzjonali (Cedefop)) għas-sena finanzjarja 2018(2019/2066(DEC)) Il-Parlament Ewropew, – wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0033/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Vokazzjonali, u b'mod partikolari l-Artikolu 12a tiegħu, – wara li kkunsidra r-Regolament (UE) 2019/128 tal-Parlament Ewropew u tal-Kunsill tas-16 ta' Jannar 2019 li jistabbilixxi Ċentru Ewropew għall-Iżvilupp ta' Taħriġ Vokazzjonali (Cedefop) u li jħassar ir-Regolament tal-Kunsill (KEE) Nru 337/75, u b'mod partikolari l-Artikolu 15 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0040/2020), Japprova l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali (Cedefop) għas-sena finanzjarja 2018; Jagħti istruzzjonijiet lill-President tiegħu biex jgħaddi din id-Deċiżjoni lid-Direttur Eżekuttiv taċ-Ċentru Ewropew għall-Iżvilupp ta' Taħriġ Vokazzjonali (Cedefop), lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tal-14 ta' Mejju 2020 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Vokazzjonali (li issa sar Ċentru Ewropew għall-Iżvilupp ta' Taħriġ Vokazzjonali (Cedefop)) għas-sena finanzjarja 2018 (2019/2066(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2018, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0040/2020), A. billi, skont id-dikjarazzjoni tad-dħul u l-infiq tiegħu, il-baġit finali taċ-Ċentru Ewropew għall-Iżvilupp ta' Taħriġ Vokazzjonali (iċ-"Ċentru") għas-sena finanzjarja 2018 kien EUR 17 850 210, li meta mqabbel mal-2017 jirrappreżenta tnaqqis ċkejken ta' 0,11 %; billi l-baġit taċ-Ċentru huwa prinċipalment derivat mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali taċ-Ċentru għas-sena finanzjarja 2018 (ir-"rapport tal-Qorti"), iddikjarat li kisbet aċċertamenti raġonevoli li l-kontijiet annwali taċ-Ċentru huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2018 irriżultaw f'rata ta' implimentazzjoni tal-baġit ta' 100 %, li meta mqabbla mal-2017 tirrappreżenta tnaqqis ċkejken ta' 0,04 %; jinnota li r-rata ta' eżekuzzjoni tal-approprjazzjonijiet ta' pagament kienet 96,50 %, li meta mqabbla mas-sena 2017 tirrappreżenta żieda ta' 6,84 %; Prestazzjoni Jinnota li ċ-Ċentru juża sistema eżemplari ta' kejl tal-prestazzjoni li tinkludi indikaturi ewlenin tal-prestazzjoni biex jivvaluta l-valur miżjud li joffru l-attivitajiet tiegħu fil-livelli tal-proġetti, tal-attivitajiet u tal-organizzazzjoni kif ukoll miżuri oħra biex titjieb il-ġestjoni baġitarja tiegħu; Josserva barra minn hekk li l-Programm ta' Ħidma taċ-Ċentru għall-2018 ġie implimentat kollu kemm hu, konformement mal-objettivi, mal-għanijiet u mal-indikazzjonijiet stabbiliti; Jilqa' pożittivament il-fatt li ċ-Ċentru qiegħed jiżviluppa sinerġiji u jaqsam ir-riżorsi mal-aġenziji l-oħra; Jinnota l-kooperazzjoni mill-qrib kontinwa u formalizzata taċ-Ċentru mal-Fondazzjoni Ewropea għat-Taħriġ (ETF) u mal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound); Jinnota li l-evalwazzjoni esterna li għaliha ċ-Ċentru kien sottopost fl-2017, kif jesiġu r-regoli finanzjarji, ikkonkludiet li l-kooperazzjoni msaħħa taċ-Ċentru mat-tliet aġenziji deċentralizzati l-oħra fl-isfera ta' kompetenzi tad-Direttorat Ġenerali tal-Impjiegi - ETF tal-Kummissjoni, l-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA) u l-Eurofound - ħarġet bħala għażla fattibbli; jinnota li r-regolament fundatur riformulat taċ-Ċentru (ir-Regolament (UE) 2019/128), li daħal fis-seħħ fi Frar 2019, qies l-eżitu ta' tali evalwazzjoni esterna; Jistieden lill-Kummissjoni twettaq studju tal-fattibbiltà biex tivvaluta l-possibbiltà ta' fużjoni totali jew almenu tal-ħolqien ta' sinerġiji kondiviżi mal-Eurofound; jistieden lill-Kummissjoni tevalwa ż-żewġ xenarji, jiġifieri t-trasferiment taċ-Ċentru fil-Kwartieri Ġenerali tal-Eurofound f'Loughlinstown, l-Irlanda,, u t-trasferiment tal-Kwartieri Ġenerali tal-Eurofound fil-Kwartieri Ġenerali taċ-Ċentru f'Salonka; josserva li dan ikun jirriżulta fil-kondiviżjoni tas-servizzi istituzzjonali u ta' appoġġ u l-ġestjoni komuni tal-uffiċini, kif ukoll il-kondiviżjoni tal-infrastrutturi fil-qasam tal-ICTs, tat-telekomunikazzjonijiet u tal-internet, b'ammont sinifikanti ta' spejjeż iffrankati, li jista' jintuża għall-finanzjament ulterjuri taż-żewġ aġenziji; jirrikonoxxi li x-xogħol effettiv, effiċjenti u mingħajr żbalji tal-aġenziji huwa marbut mill-qrib ma' livell adegwat ta' finanzjament biex ikopri l-attivitajiet operazzjonali u amministrattivi tagħhom; għaldaqstant, jistieden lill-Istati Membri jakkomodaw l-attivitajiet li l-aġenziji jridu jwettqu fil-finanzjament assenjat lilhom; Jistieden liċ-Ċentru jimmira lejn id-diġitalizzazzjoni tal-istituzzjoni; Jinkoraġġixxi liċ-Ċentru jimplimenta r-rakkomandazzjonijiet tal-Qorti; Japprezza l-għarfien espert u l-ħidma kontinwa u ta' kwalità għolja taċ-Ċentru biex jipprovdi riċerka, analiżi u konsulenza teknika sabiex jassisti fl-iżvilupp tal-politiki Ewropej fl-oqsma tat-tagħlim tul il-ħajja u l-edukazzjoni u t-taħriġ vokazzjonali (ETV), il-kwalifiki u l-ħiliet, bil-għan li jiġi promoss taħriġ ta' kwalità għolja mfassal apposta għall-ħtiġijiet tas-suq tax-xogħol; jenfasizza, għal dan il-għan, l-importanza li jiġu żgurati riżorsi umani u materjali adegwati biex iċ-Ċentru jkun jista' jimplimenta l-kompiti dejjem jikbru u jevolvu tiegħu, filwaqt li tiġi żgurata, b'mod ġenerali, il-preminenza taċ-Ċentru fuq il-kuntratturi privati; Jilqa' b'sodisfazzjon il-kontributi u l-għarfien espert taċ-Ċentru biex jipprovdi għarfien ġdid, evidenza u analiżi tal-politiki, jissorvelja t-tendenzi politiċi u jaġixxi ta' intermedjarju tal-għarfien għal temi politiċi ta' rilevanza kbira fl-aġenda tal-Unjoni; jirrikonoxxi l-ħidma ta' kwalità taċ-Ċentru fuq diversi proġetti, b'mod partikolari l-Aġenda għall-Ħiliet għall-Ewropa, il-Europass, ir-reviżjoni tal-Panorama ta' Ħiliet u r-rwol tiegħu ta' appoġġ għall-parteċipanti tal-Proċess ta' Copenhagen, l-Indiċi Ewropew tal-Ħiliet u l-Previżjoni tal-Ħiliet; Iqis li huwa notevoli li ċ-Ċentru nieda linja ta' attività ġdida rigward id-diġitalizzazzjoni, u b'mod partikolari rigward l-istrumenti online tiegħu, li jipprovdu informazzjoni speċifika għall-pajjiż u opportunitajiet imtejba ta' viżwalizzazzjoni tad-data online, bħal riżorsi ta' gwida rigward informazzjoni dwar is-suq tax-xogħol jew previżjonijiet tal-ħiliet; jirrikonoxxi, għal dan il-għan, il-kampanji ta' marketing immirati taċ-Ċentru maħsuba biex jissensibilizzaw l-opinjoni pubblika dwar il-kontenut tas-sit web tiegħu; Jenfasizza li t-trasparenza u s-sensibilizzazzjoni taċ-ċittadini fir-rigward tal-eżistenza tal-aġenziji huma essenzjali għar-responsabbiltà demokratika tagħhom; iqis li l-utilizzabbiltà u l-faċilità tal-użu tar-riżorsi u tad-data tal-aġenziji huma ta' importanza fundamentali; jitlob, għalhekk, valutazzjoni dwar kif id-data u r-riżorsi qed jiġu ppreżentati u magħmula disponibbli attwalment, u dwar kemm iċ-ċittadini jsibuha faċli biex jidentifikawhom, jagħrfuhom u jużawhom; ifakkar li s-sensibilizzazzjoni tal-pubbliku f'dan ir-rigward tista' titwettaq mill-Istati Membri permezz tal-iżvilupp ta' pjan komprensiv biex jintlaħqu aktar ċittadini tal-Unjoni; Politika dwar il-persunal Jinnota li, fil-31 ta' Diċembru 2018, it-tabella tal-persunal kienet eżegwita bil-perċentwal ta' 96,70 %, bi 12-il uffiċjal u 76 aġent temporanju maħtura minn 78 aġent temporanju u 13-il uffiċjal awtorizzat skont il-baġit tal-Unjoni (meta mqabbel mat-92 post tax-xogħol awtorizzat fl-2017); jinnota li, barra minn hekk, 26 aġent kuntrattwali u tliet esperti nazzjonali sekondati kienu qed jaħdmu għaċ-Ċentru fl-2018; Jinnota li ċ-Ċentru kien qiegħed jieħu miżuri fid-dawl tal-osservazzjonijiet u tal-kummenti fformulati mill-awtorità ta' kwittanza relatati mal-kap il-ġdid tas-servizz tar-riżorsi umani taċ-Ċentru, li ħa l-kariga f'Jannar 2019, kif ukoll id-deċiżjoni li s-servizz legali taċ-Ċentru jiġi esternalizzat; jinnota bi tħassib li, fid-dawl tan-numru kbir ta' kawżi li magħhom huwa nvolut iċ-Ċentru, l-esternalizzazzjoni totali tas-servizzi legali toħloq riskju għat-trattament konsistenti tal-kawżi u għall-prinċipju tal-effiċjenza; jistieden liċ-Ċentru jirrapporta lill-awtorità ta' kwittanza dwar kull żvilupp f'dan ir-rigward; Jinnota l-proċess li ċ-Ċentru qiegħed jattwa bħalissa biex itejjeb il-proċeduri ta' selezzjoni billi jiżgura r-rispett tal-kriterji tal-għażla min-naħa tal-bordijiet ta' selezzjoni u żieda fil-kontrolli mis-servizzi tar-riżorsi umani; jinnota bi tħassib li, skont ir-rapport tal-Qorti, iż-żewġ reklutaġġi awditjati li saru fl-2018 minn żewġ listi ta' riżerva stabbiliti fl-2015 u fl-2016 ġew ġestiti u dokumentati b'mod inadegwat, kif kien il-każ għal diversi proċeduri ta' reklutaġġ oħrajn awditjati fis-snin preċedenti; iħeġġeġ liċ-Ċentru jadotta azzjonijiet korrettivi immedjati biex jiżgura li l-proċeduri ta' reklutaġġ ikunu regolari u jirrapporta lill-awtorità ta' kwittanza dwar il-miżuri li jkun ħa f'dan is-sens; Jinnota t-tħassib taċ-Ċentru li r-regolament fundatur il-ġdid tiegħu jwessa' l-mandat taċ-Ċentru biex jinkludi l-politiki relatati mal-kwalifiki u mal-ħiliet flimkien mal-edukazzjoni u taħriġ vokazzjonali (ETV), iżda mingħajr ma l-kompiti l-ġodda jiġu akkumpanjati minn aktar riżorsi; josserva li ċ-Ċentru diġà għadda minn tnaqqis fil-persunal b'10 % u din l-esperjenza wasslet għal żieda fil-volum ta' xogħol u fil-pressjoni għall-persunal taċ-Ċentru; Jilqa' b'sodisfazzjon il-fatt li ċ-Ċentru għandu bilanċ kumplessiv bejn is-sessi fil-persunal tiegħu (59 % nisa u 41 % rġiel), iżda jiddispjaċih għan-nuqqas ta' dettalji ipprovduti dwar il-bilanċ bejn is-sessi fil-livelli maniġerjali; Jinnota b'sodisfazzjon li l-bilanċ bejn is-sessi ntlaħaq fl-2018 fir-rigward tal-membri tal-Bord tat-Tmexxija (50 % nisa u 50 % rġiel); Jiddispjaċih għan-nuqqas ta' ċarezza fir-rigward tal-bilanċ ġeografiku tal-persunal; Jiddeplora l-fatt li, skont ir-rapport tal-Qorti, fil-proċedura ta' akkwist għas-servizzi ta' aġenzija tal-ivvjaġġar taċ-Ċentru, il-kriterji li ntużaw f'termini ta' prezzijiet u kwalità mhux dejjem kienu dettaljati biżżejjed biex jiżguraw l-akkwist tal-kuntratti li joffru l-aħjar valur għall-flus; jiddispjaċih għall-fatt li l-metodoloġija u d-dokumentazzjoni li ċ-Ċentru uża għall-offerti li kienu aktar baxxi b'mod potenzjalment anormali ma kinux suffiċjenti; Prevenzjoni u ġestjoni tal-kunflitti ta' interess u trasparenza Jinnota l-miżuri eżistenti u l-isforzi kontinwi taċ-Ċentru biex jiġu żgurati t-trasparenza, il-prevenzjoni u l-ġestjoni tal-kunflitti ta' interess, u l-protezzjoni tal-informaturi; jirrimarka bi tħassib, madankollu, li ċ-Ċentru għadu ma ppubblikax is-CVs tal-maniġment superjuri tiegħu fuq is-sit web tiegħu, u li l-maniġment superjuri, l-esperti interni u l-assistenti taċ-Ċentru jiddikjaraw kunflitti ta' interess potenzjali fil-każ biss meta dawn iseħħu, f'konformità mal-politika taċ-Ċentru tal-2014 dwar il-prevenzjoni u l-ġestjoni tal-kunflitti ta' interess; jinnota l-linji gwida aġġornati taċ-Ċentru dwar ir-rappurtar ta' kunflitti ta' interess fil-proċessi ta' selezzjoni u ta' reklutaġġ u t-tħejjija tiegħu tar-regoli riveduti għall-prevenzjoni u l-ġestjoni tal-kunflitti ta' interess tal-membri tal-Bord tat-Tmexxija, tal-esperti indipendenti u tal-membri l-oħra tal-persunal; Jilqa' pożittivament il-fatt li, fid-dawl tal-osservazzjonijiet u tal-kummenti fformulati mill-awtorità ta' kwittanza, iċ-Ċentru adotta r-regoli ta' implimentazzjoni li jikkonċernaw ir-Regolament (KE) Nru 1049/2001fit-2 ta' Settembru 2019; Jinnota, fid-dawl tal-osservazzjonijiet u tal-kummenti fformulati mill-awtorità ta' kwittanza, il-ħolqien ta' organu indipendenti ta' divulgazzjoni, konsulenza u riferiment għall-informaturi bis-saħħa tal-ħatra tal-koordinatur tal-kontroll intern taċ-Ċentru bħala l-korrispondent fil-qasam tal-etika u tal-integrità taċ-Ċentru; Ġenerali Jistieden liċ-Ċentru jikkonċentra fuq it-tixrid tar-riżultati tar-riċerka tiegħu mal-pubbliku, u jikkomunika mal-pubbliku permezz tal-midja soċjali u mezzi oħra tal-midja; Jinnota bi tħassib kbir li b'segwitu għall-awditu li sar mis-Servizz tal-Awditjar Intern tas-servizzi taċ-Ċentru responsabbli mill-ġestjoni tar-riżorsi umani u tal-etika mill-14 sat-18 ta' Jannar 2018, il-proċeduri ta' reklutaġġ kienu għadhom ikklassifikati bħala kritiċi; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tal-14 ta' Mejju 2020 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2020-0092_MT.docx